Freddy Antonio de Jesús Bretón Martínez

**Freddy Antonio de Jesús Bretón Martínez** (født 1947) er en dominikansk katolsk geistlig og emeritert erkebiskop av Santiago de los Caballeros i Den dominikanske republikk.
## Liv og virke
### Bakgrunn
Freddy Antonio de Jesús Bretón Martínez, som ble født i Canca La Reina i provinsen Espaillat, hadde sin tidligste skolegang i Licey al Medio i naboprovinsen. Der, ved *Seminario Menor San Pío X*, skulle han senere begynne på videregående studier. Senere utførte han filosofiske og teologiske studier ved *Seminario Pontificio Santo Tomás de Aquino*,hvorfra han fikk bachelorgrad i religionsvitenskap. 
 
### Prest
Freddy Antonio de Jesús Bretón Martínez ble ordinert til prest den 10. september 1977.

Etter fire års sjelesørgerisk virke i Puerto Plata-området, og seks år som formator og professor ved *det nevnte seminar*, ble han sendt til Roma, som residerende ved Pontificio Colegio Pío Latino Americano, og ble uteksaminert i bibelteologi *magna cum laude* fra Det pavelige gregorianske universitet.

I sin pastorale tjeneste har han vært kapellan og sogneprest i erkebispedømmet Santiago de los Caballeros i flere prestegjeld; professor og formator ved *Seminario Pontificio Santo Tomás de Aquino* og dekan for filosofi; åndelig leder og akademisk prorektor. Han har vært professor i spansk språk og bibelfag ved  Pontificia Universidad Católica Madre y Maestra (PUCMM) og ved*Seminario Pontificio Santo Tomás de Aquino*. I tillegg var han medlem av *Instituto Dominicano de Genealogía*, spaltist for tidsskriftet *Amigo del Hogar y Perspectivas* (Santo Domingo) og tidsskriftet *Camino* (Santiago de los Caballeros), og koordinator for litterurverksted.

### Biskop av Baní
Pave Johannes Paul II utnevnte ham til biskop av Baní den 6. august 1998. Erkebiskopen av Santo Domingo, kardinal Nicolás de Jesús López Rodríguez, ordinerte ham til biskop den 19. september samme år. Medkonsekratorer var François Robert Bacqué, apostolisk nuntius til Den dominikanske republikk, og Juan Antonio Flores Santana, erkebiskop av Santiago de los Caballeros.
### Erkebiskop av Santiago de los Caballeros
Pave Frans utnevnte ham til erkebiskop av Santiago de los Caballeros den 23. februar 2015. Innsettelsen i embedet fant sted den 18. april samme år.

Pave Frans godtok hans aldersrelaterte avskjedssøknad den 7. oktober 2023.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop George Joseph (Jorge José) Caruana (1882-1951) *1921
* Kardinal Manuel Arteaga y Betancourt (1879-1963) *1942
* Kardinal Octavio Antonio Beras Rojas (1906-1990) *1945
* Kardinal Nicolás de Jesús López Rodríguez (1936- ) *1978
* Erkebiskop *Freddy Antonio de Jesús Bretón Martínez* (1947- ) *1998

## Referanser